《洞仙歌·娟镜主人录得孙月坡为定盦所写灵箫公子读本唐宋词，有月坡题词，辄和其韵》
清代·吴昌绶

一番赠别，又一回相见。怨曲零星托筝雁。便驼装南去，箾侣迎星，春山好、稳宿玳梁双燕。

司香留旧约，班管才工，深浅吟情续骚辨。供佛折梅花，夜课灯窗，应惯听、虬壶漏点。

只我亦、无憀语空中，有丽想、幽情画裙金线。

作者简介：吴昌绶，字伯宛，一字甘遁，号印臣，晚号松邻，仁和人。光绪丁酉举人，内阁中书。有《松邻遗集》。